35. schôdza NR SR - 15.deň - B. popoludní
Dátum: 2025-06-18
Poslanec: Mažgút, Ján (SMER - SD)
Druh vystúpenia: Vystúpenie v rozprave

24. Ďakujem pekne, pán predsedajúci, ak by sa mi tak žiadalo povedať, že pri tak dôležitej téme, ako v konečnom dôsledku ohlásil aj pán predsedajúci začiatok tohto bodu, by sa mi tak žiadalo povedať, že ako to vy hovoríte? Ctené poslanectvo, ale je vás tu toľko, že by som vám mohol každého jedného z vás pozdraviť aj osobne a menovite. (Prerušenie vystúpenia predsedajúcim.) Ž iga, Peter, podpredseda NR SR Pán poslanec Mažgút, trošku vás preruším, lebo pán poslanec Radačovský, poprosím vás, choďte kľudne telefonovať von len neo... Môžete pokračovať. Mažgút, Ján, poslanec NR SR Už som sa zľakol, že som použil nejaký nevhodný výraz, keď som povedal, že poslanectvo. Fú, odľahlo mi, ďakujem pekne. (Reakcia z pléna.) Nemusím s tým súhlasiť, že? (Reakcia z pléna.) Nemusím s tým súhlasiť. Dobre, keď by náhodou, tak si môžeme cez faktické potom pokecať. Žiga, Peter, podpredseda NR SR Pán poslanec Mažgút, chcete vystupovať v rozprave alebo chcete diskutovať s pani poslankyňou Mesterovou. Keď chcete diskutovať s pani, choďte vedľa, diskutujte tam, koľko chcete. Vystupujte v rozprave k bodu programu, prosím vás, tak ako sa to má. A vy, pani poslankyňa Mesterová, tiež nediskutujte, prihláste sa s faktickou poznámkou, keď máte niečo k tomu. Také sú pravidlá, taký je rokovací poriadok, nevymýšľam si nič a som spravodlivý na jednu, na druhú stranu. Môžete pokračovať, nech sa páči. Mažgút, Ján, poslanec NR SR Ďakujem pekne, aby ste boli spravodlivejší, dámy majú vždycky prednosť, tak ste mali pani Mesterovú upozorniť ako prvú, pretože ja som odsúdený na to, že tu vystupujem v tejto rozprave a ona tu sedí vedľa mňa ako navrhovateľ. Takže ospravedlňujem sa, z chodby svoj prejav nemôžem predniesť. Ale dobre, poďme späť k veci, aby sme to teda nejakým spôsobom urýchlili, pretože celý tento proces ku koncu schôdze mi príde tak trošku šitý horúcou ihlou, lebo bolo to tu koniec koncov spomínané aj mojím kolegom Mariánom Saloňom, že prísť, pán kolega, s takýmto krokom ku koncu schôdze, ako keby to fakt bolo na začiatku. Teraz vám poviem taký svoj osobný pohľad na to. Fakt to vnímam tak, že vám ide o to, aby ste na prázdniny mali k dispozícii auto a možno kanceláriu v priestoroch Národnej rady, lebo ako a komu tým prospejete ako? Keby ste fakt pri tých 150 bodoch prišli na začiatku, že tu odbremeníte kolegov podpredsedov, tak to berem, ale takto to fakt redukujete len na to auto, na kanceláriu a možno nejaký lepší kávovar a minerálky. Pani kolegyňa, fakt ako nechcem byť ja ten, však ja nevediem schôdzu, ale skúste sa s faktickou prihlásiť, dobre, perfektné. A nechcem byť, alebo teda nechcem používať vaše výrazy alebo vaše slová, fakt chcem tuto tento svoj výstup viesť veľmi vecne. Dokonca nebudem ani osobný voči vám, a to som len začal, budem veľmi krátky, ale aj počas toho svojho krátkeho vystúpenia sa budem snažiť byť vecný a nebudem chcieť zachádzať do nejakej osobnej roviny, ale musím povedať, prepáčte mi za ten výraz, je to taká trošku vychcanosť. Fakt ako prísť v tomto čase s takýmto návrhom je vychcanosť a obzvlášť keď s tým prídete vy, ako najsilnejšia opozičná strana, ktorá sa uchádza o hlasy aj ostatných kolegov, sedí vás tu také zdravé polovičné jadro. Kde máte ostatných tých podporovateľov? To fakt ako nikto iný sa vás nepríde ani zastať, ani obhájiť, ani nejaké pozitívne PR vám urobiť, že teda ste ten človek na správnom mieste. Lebo zas mám aj ja, musím úprimne povedať, vo svojich radoch takých trošku vykrádačov myšlienok. Tak nadviažem na kolegyňu, ktorá povedala, že teda máte tam aj vhodnejších kandidátov, a ja teda snáď to nebude brané ako nejaká mnemotechnická pomôcka, ale včera ma pobavil celkom jeden obrázok na jednej sociálnej sieti. Úprimne poviem, že neviem, fakt neviem, kto ho zverejnil, ani ma to absolútne nezaujíma, ale ste tam odfotený s vaším pánom predsedom s titulkou, že opozícia má náhradu za Michala Šimečku. Do vedenia Národnej rady posiela jeho pravú ruku a ku tomu bol taký vtipný komentár, že: "Keď máš v strane ženské esá, ktoré ti ťahajú preferencie, ale vo vedúcich pozíciách podpriemerných mužov, ktorí dostávajú pozície aj za spackanú parlamentnú politiku." To nie sú moje slová, to som odcitoval ten komentár ku tomu. Keby som to vyjadril svojimi slovami, tak si myslím, že nie ste tá najostrejšia ceruzka v rámci PS-kárskeho peračníka. Už keby sme teda hovorili minimálne o tej spackanej parlamentnej práci, matematika neviem, či vám išla, nejaká taktika, však, pani Holečková, tá by tiež o tom vedela niečo povedať. Ale vrátim sa späť na cestu vecnosti. Ja absolútne, absolútne rešpektujem túto nejakú zásadu, ktorá je tu zavedená, že tento post patrí opozícii A na druhej strane, ja by som bol rád, keby ste jednak vy a jednak aj vaši opoziční kolegovia rešpektovali, že tak ako vy si nominujete kandidáta, tak my snáď máme právo, ba dokonca by som povedal, že až povinnosť vystúpiť pri tomto bode programu a vyjadriť nejaké svoje či už názory, možno aj pochybnosti, ak nejaké sú. Presne takisto, pán kolega, ako sme to urobili v roku 2020, keď sme sa po parlamentných voľbách ocitli v opozícii a vtedy kandidujúci predseda strany SME RODINA mal ambíciu a koniec koncov sa nakoniec aj stal predsedom parlamentu. Tak aj vtedy sme toto svoje právo využili a vystúpili sme a dávali sme verejnosti jasný signál a odkaz, že kto sa teda chce stať predsedom parlamentu. Veď vy budete zastávať jednu z najvyšších ústavných funkcií, tak asi by bolo vhodné, čo to si o tom povedať a nenechať to len tak, aby sme to prešli nejakou, nazvem to, že tichou procedúrou. Jednak trošku ma rozptyľujete, keď sa tu prechádzate, ale kľudne si sadnite vedľa, budeme tak že... (Smiech v sále.) Chápem, aspoň budem mať pre vás darček do ďalšej diskusie, skúsim strúhatko. Viete, tak ako to bolo v prípade toho Borisa Kollára, však tiež nastúpil do politiky nie ako popísaný list papiera, ale doniesol si sem nejakú svoju minulosť, tak každý z nás, naozaj teraz nehovorím konkrétne len na vás, hovorím, že každý z nás má nejakú minulosť, s ktorou sa, bohužiaľ, pri takomto niečom, keď sa hovorí o pozícii či už poslanca, alebo teda ja konkrétne podpredsedu parlamentu musí nejakým spôsobom voči tomu postaviť, resp. musí sa s tým nejakým spôsobom vysporiadať. Reálne mám ambíciu pokračovať vo vecnosti, ja nechcem byť osobný, pretože, pardon? (Reakcia z pléna.) Vážne, pani Holečková, vy mi o tom niečo hovoríte? Viete a to je presne dôkaz toho, na čo som chcel poukázať, že častokrát z vašej strany sa jednotlivé debaty zvrhávajú do osobnej roviny, do invektív, ja neviem, či môžem použiť aj taký výraz, že do nadávok a minimálne len tým štýlom alebo tým označením, že nás považujete za svojich nepriateľov. Tak ak by som mohol byť voči vám trošku úprimný a otvorený, tak vám poviem, že my, čo sedíme tam v tej pravej časti od vás, po vašej ruke, my nie sme vaši nepriatelia, my sme vaši oponenti. Nepriateľov, vážení kolegovia z PS, máte vo vlastných radoch. A potvrdzujú to koniec koncov aj slová Winstona Churchilla, ktorý označuje nepriateľov tromi kategóriami, sú to nepriatelia, smrteľní nepriatelia a stranícki kolegovia. A tí vaši stranícki kolegovia, pán Dubéci a nielen stranícki, ale aj kolegovia z opozície sa k tomu postavili, tak ako sa postavili a zopakujem sa, je vás tu zdravá, možno zdravá polovica. Ale chcem veriť tomu, že aj napriek tomu, že sú tu neni zúčastnení, tak sa k tomu postavia minimálne tak, ako som bol povedal, keď sa odvolával váš stranícky predseda práve z pozície podpredsedu parlamentu. Chcem veriť tomu, že všetci vaši kolegovia, či už z opozície, alebo z koalície si vypočujú všetky argumenty, aj pre, aj proti, na základe ktorých sa budú rozhodovať pri finálnom hlasovaní, ktoré verím, že nebude ešte na tejto schôdzi, ale až na najbližšej septembrovej schôdzi a budú mať tým pádom aj nejaký priestor na to, aby si teda premysleli, že či vôbec je vhodné, aby takýto človek zastával post podpredsedu parlamentu, alebo aby zvážili svoju nejakú ďalšiu nomináciu. Ďakujem pekne.